 குழந்தை இல்லாதவனுக்கு இல்லம் சூனியம்; உறவினர் இல்லாதவர்களுக்குத் திசைகள் அனைத்தும் சூனியம்; அறிவற்றவனுக்கு உள்ளம் சூனியம்; வறுமை உடையவர்களுக்கு அனைத்துமே சூனியம் (வெறுமை)**ஒரு வடமொழிக்கவிஞர்  ஓடம் போவதற்கு நீர் தேவையே. நீர் இன்றி ஓடம் இல்லை. ஆனால் ஓடத்திற்கு ஆதாரமான் நீர் ஓடத்திற்கு வெளியே இருக்கவேண்டுமேயன்றி உள்ளே அன்று. சமூகத்தின் செல்வமும் இத்தகையதே. செல்வம் ஒவ்வொரு வீட்டின் உள்ளே தங்கி விடாமல் சமூக ஓடத்திற்கு வெளியில் அது மிதப்பதற்கு ஆதாரமாய் அமையவேண்டும்.   நம்மிடமுள்ள செல்வத்தை அடுத்தவனுக்கு உதைத்துத் தள்ள வேண்டும். அவர் மற்றொருவரிடம் உதைத்து விட வேண்டும். கால் பந்தைப் போல செல்வம் எப்பொழுது  மாறி மாறி அனுப்பப்படுகிறதோ அப்பொழுது அது பெருகி வளரும்** வினோபாஜி.  பணத்திற்கு நீ தலைவனாக இருந்தால் அதை நல்ல செயல்களுக்குப் பயன்படுத்துவாய். அதற்கு நீ அடிமையாக இருந்தால் அது உன்னை தீய செயல்களுக்குப் பயன்படுத்திக் கொள்ளும்.** ஆப்பிரிக்கப் பாதிரியார்.  பொருளாசை ஓவியன் ஒருவனைக் கூட உண்டாக்கியதில்லை. ஆனால், அநேகரைக் கெடுத்துள்ளது.** வாஷிங்டன் ஆல்ஸ்டன்  இன்பம்தான் ஒரு மனிதனுடைய செல்வம்; அறியாமைதான் துயரத்தின் தாய்.** இங்கர்சால்.  செல்வம் என்பது நம்மை வறுமை என்னும் ஒரே ஒரு தீமையினின்று தான் காப்பாற்ற இயலும். -ஜாண்ஸன்  பணமே வாழ்வின் லட்சியமானால் அது தீய வழியிலேயே தேடவும் செலவிடவும் படும். இருவிதத்திலும் வாழ்வு பாழே.-ரஸ்கின்